CELEX: 32015D1958
Language: ro
Date: 2015-07-01 00:00:00
Title: Decizia delegată (UE) 2015/1958 a Comisiei din 1 iulie 2015 privind sistemele aplicabile pentru evaluarea și verificarea constanței performanței geosinteticelor și produselor conexe în conformitate cu Regulamentul (UE) nr. 305/2011 al Parlamentului European și al Consiliului (Text cu relevanță pentru SEE)

30.10.2015   
            
            
               RO
            
            
               Jurnalul Oficial al Uniunii Europene
            
            
               L 284/181
            
         DECIZIA DELEGATĂ (UE) 2015/1958 A COMISIEI
   din 1 iulie 2015
   privind sistemele aplicabile pentru evaluarea și verificarea constanței performanței geosinteticelor și produselor conexe în conformitate cu Regulamentul (UE) nr. 305/2011 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 60 litera (h),
   întrucât:
   
               (1)
            
            
               Procedura de atestare a conformității geosinteticelor și produselor conexe cu specificațiile tehnice aplicabile a fost stabilită în Decizia 96/581/CE a Comisiei (2).
            
         
               (2)
            
            
               Decizia 96/581/CE nu prevede criterii detaliate pentru alegerea sistemelor pentru evaluarea și verificarea constanței performanței comportamentului la foc al geosinteticelor și produselor conexe.
            
         
               (3)
            
            
               Sistemele prevăzute în anexa V la Regulamentul (UE) nr. 305/2011 ar trebui alese într-o manieră mai adecvată pentru evaluarea performanței geosinteticelor și produselor conexe. Fabricanții ar trebui să aibă posibilitatea unui acces pe piața internă într-un mod mai eficient, ceea ce ar contribui la un nivel mai ridicat de competitivitate a industriei construcțiilor în ansamblul său.
            
         
               (4)
            
            
               Prin urmare, Decizia 96/581/CE ar trebui să fie abrogată și înlocuită din motive de claritate și transparență,
            
         ADOPTĂ PREZENTA DECIZIE:
   Articolul 1
   Prezenta decizie se aplică geosinteticelor și produselor conexe prevăzute în anexa I.
   Articolul 2
   Geosinteticele și produsele conexe menționate la articolul 1 sunt supuse evaluării și verificării constanței performanței în ceea ce privește caracteristicile esențiale ale acestora în conformitate cu sistemele menționate în anexa II.
   Articolul 3
   Decizia 96/581/CE se abrogă.
   Trimiterile la decizia abrogată se interpretează ca trimiteri la prezenta decizie.
   Articolul 4
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 1 iulie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 88, 4.4.2011, p. 5.
   
      (2)  Decizia 96/581/CE Comisiei din 24 iunie 1996 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului privind geotextilele (JO L 254, 8.10.1996, p. 59).
   
      ANEXA I
      
         PRODUSE VIZATE
      
      Prezenta decizie se aplică:
      
                  1.
               
               
                  Geosinteticelor (membrane și textile) utilizate pentru separarea, protecția, scurgerea, filtrarea sau consolidarea solului
               
            
                  2.
               
               
                  Geocompozitelor utilizate pentru separarea, protecția, scurgerea, filtrarea sau consolidarea solului
               
            
                  3.
               
               
                  Georețelelor utilizate pentru separarea, protecția, scurgerea, filtrarea sau consolidarea solului
               
            
                  4.
               
               
                  Geomembranelor utilizate pentru separarea, protecția, scurgerea, filtrarea sau consolidarea solului
               
            
                  5.
               
               
                  Geoplaselor utilizate pentru separarea, protecția, scurgerea, filtrarea sau consolidarea solului
               
            
   
      ANEXA II
      
         SISTEME DE EVALUARE ȘI VERIFICARE A CONSTANȚEI PERFORMANȚEI
      
      Pentru produsele vizate de prezenta decizie, ținând seama de caracteristicile lor esențiale, sistemele de evaluare și verificare a constanței performanței se aplică după cum urmează:
      
         Tabelul 1
      
      
         Pentru toate caracteristicile esențiale, cu excepția comportamentului la foc
      
      
                  Produse
               
               
                  Caracteristici esențiale
               
               
                  Sisteme aplicabile pentru evaluarea și verificarea constanței performanței prevăzute în anexa V la Regulamentul (UE) nr. 305/2011
               
            
                  Geosintetice (membrane și textile), geocompozite, georețele, geomembrane și geoplase utilizate pentru separarea, protecția, scurgerea, filtrarea sau consolidarea solului
               
               
                  Pentru toate caracteristicile esențiale, cu excepția comportamentului la foc
               
               
                  2+
               
            
         
      
         Tabelul 2
      
      
         Numai pentru comportamentul la foc
      
      Pentru toate produsele indicate în prima coloană din tabelul 1, sistemele de evaluare și verificare a constanței performanței sunt determinate, în funcție de subfamiliile acestora, după cum urmează:
      
         
      
                  Subfamilii de produse
               
               
                  Sisteme aplicabile pentru evaluarea și verificarea constanței performanței prevăzute în anexa V la Regulamentul (UE) nr. 305/2011
               
            
                  Produse pentru care o etapă clar identificabilă a procesului de producție antrenează o îmbunătățire a comportamentului la foc (de exemplu, adăugarea de agenți de ignifugare sau o limitare a materialelor organice).
               
               
                  1
               
            
                  Produse pentru care se aplică o bază juridică europeană pentru a clasifica comportamentul lor la foc fără testare
               
               
                  4
               
            
                  Produse care nu aparțin subfamiliilor indicate în rândurile 1 și 2
               
               
                  3